اوکراین دولت باشلیغی ویلادیمیر زلنسکی، 24 فبروریدن بیری روسیه گه قرشی اوروشیب تورگن اولکه نینگ دونیتسک منطقه سیده جبهه خطیده گی وضعیت گه نینگ حلی هم آغیر ایکن لیگینی ایتدی.
ویلادیمیر زلنسکی، تلگرام ادرسی آرقه لی تصویرلی ترقه تگن پیامده، اولکه نینگ شرقیده گی جبهه لرده یوز بیریب تورگن سونگگی وضعیت گه تماس قیلیب اینیقسه دونیتسک و خارکیف تامانیده وضعیت نینگ جوده یمان ایکن لیگینی افاده ایتدی.
زلنسکی اوکراین اردوسی نینگ بوجایده گی روس هجوملرینی «انچه جان بیریب» توخته تیش گه دوام ایتگن لیگینی تیلگه آلدی.
اوکراین دولت باشلیغی؛
"دونباسده گی وضعیت حلی هم انچه آغیر. اردومیز، روس ترورینی توخته تیش و اشغالچیلرگه اینگ بویوک تلفاتنی یشه تیش اوچون ممکن بولگن هرنسه قیلماقده" دیدی.
روس کوچلرنینگ خارکیف گه قره ته هجوملرینی کوپه یتیریش اوچون اورونگن لیگینی معلوم قیلگن زلنسکی بو جایده هم قتّیق توقنه شوولر یوز بیریب تورگن لیگینی ایتدی.
ویلادیمیر زلنسکی اردونینگ بوندن آرتیق قورالگه احتیاجی بارلیگینی اورغولب،
"هرکون توخته مه ی کوچلیراق و اوزاق مصافه لی تیزیملرنی جبهه گه انتقال بیریش اوچون قورال اکمالینی کوپه یتیریش اوچون اورونماقده میز. شونده ی بولیب اورتاقلریمیزدن یاردملری بیلن تیگیشلی گوزه ل خبرلر کوتماقده میز. " دیب ایتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
